PATVIRTINTA

Vilniaus lopšelio-darželio „Aitvaras“

Direktoriaus 2016 m. sausio 14 d.

įsakymu Nr. V-02

SUDERINTA

Vilniaus lopšelio-darželio „Aitvaras“

tarybos nutarimu

2016 m. sausio 13 d.

protokolo Nr. IT-01

**VILNIAUS LOPŠELIO-DARŽELIO „AITVARAS“**

**IKIMOKYKLINIO UGDYMO ORGANIZAVIMO VIDAUS TVARKOS APRAŠAS**

**I. BENDROJI DALIS**

 1. Aprašas parengtas vadovaujantis LR švietimo įstatymais ir teisės aktais, reglamentuojančiais ikimokyklinį ugdymą.

 2. Darželis įgyvendina ikimokyklinio ugdymo programą, patvirtintą 2007 m. liepos 16d. Vilniaus miesto savivaldybės įsak. Nr. 40-697.

 3. Alerginėse grupėse integruojama alergija sergančių vaikų savisaugos programa.

4. Ikimokyklinio ugdymo paskirtis – padėti vaikui tenkinti prigimtinius, kultūros – taip pat ir etninės, socialinius, pažintinius poreikius.

5. Ikimokyklinis ugdymas(is) vyksta šeimoje, o tėvams pageidaujant – ikimokyklinio ugdymo įstaigoje pagal ikimokyklinio ugdymo programą.

**II. VAIKŲ PRIĖMIMAS Į DARŽELĮ**

 6. Ugdyti pagal ikimokyklinio ugdymo programą priimami 1,5 – 5 metų vaikai.

 7. Ikimokyklinio ugdymo(si) organizavimo formos yra lopšelio grupėje 1,5 – 3 m. vaikam, ikimokyklinės grupės 3-5 metų vaikams.

 8. Darželyje veikia 4 grupės sveikiems vaikams ir 5 grupės alergija sergantiems vaikams – iš jų viena savaitinė.

 9. Darželio darbo laikas nuo 6.30 val. iki 18.30 val. Savaitinės grupės darbo laikas – 24 val.

 10. Į ikimokyklines grupes vaikus skiria Vilniaus miesto savivaldybė. Vaikai priimami vadovaujantis 2015 m. lapkričio 11 d. sprendimu Nr. 1-235 „Vaikų priėmimo į Vilniaus miesto savivaldybės švietimo įstaigų ikimokyklinio ir priešmokyklinio ugdymo grupes organizavimo tvarkos aprašu“.

 11. Grupes komplektuoja ir į darželį atvykusius vaikus skirsto direktorius. Atsižvelgia į vaikų skaičių grupėje, vaikų amžių bei sveikatos būklę (alergija sergantys vaikai):

 11.1. alergines grupes sudaro įvairaus amžiaus vaikai (mišrios grupės);

 11.2. sveikų vaikų grupės sudaromos atsižvelgiant į vaikų amžių.

 12. Vaikų skaičius grupėse nustatomas vadovaujantis Lietuvos higienos normos HN-75-2010 nustatytais reikalavimais.

 13.Vaiko priėmimas į darželį įforminamas dvišale ugdymo sutartimi (tėvų/globėjų ir darželio):

 13.1. sutartis pasirašoma dviem vienodą juridinę galią turinčiais egzemplioriais (po vieną kiekvienai šaliai) 4 metams;

 13.2. ugdymo sutartis registruojama sutarčių registracijos knygose;

13.3. vaikas, pradėjęs lankyti įstaigą, įtraukiamas į Mokinių registrą ir suformuojama vaiko asmens byla.

 14. Jeigu vaikas 30 dienų dėl nepateisinamų priežasčių nelanko įstaigos, jis išbraukiamas iš darželio sąrašų, jo vieta neišsaugoma.

 15. Apie išvykusį ar išbrauktą iš sąrašų vaiką direktorius raštu IS tvarkytojui praneša nedelsdamas, bet ne vėliau kaip iki kitos darbo dienos pabaigos.

 16. Vaiko, baigusio ikimokyklinio ugdymo programą, tėvams pageidaujant suteikiama pirmumo teisė tęsti ugdymą darželio priešmokyklinio ugdymo grupėje.

 17. Darželį lankyti gali tik sveiki vaikai:

 17.1. jei vaikas atvedamas į darželį sergantis (sloga, kosi, čiaudi, turi temperatūros ir kt.) pedagogai neturi teisės jo priimti;

 17.2. tėvai sergantį vaiką privalo vesti pas gydytoją;

 17.3. atėję po ligos vaikai priimami į grupę tik su gydytojo pažyma.

 18. Jei vaikas į darželį nebus atvedamas arba vėluos, tėvai privalo pranešti iki tos dienos 9.30 val.

**III. IKIMOKYKLINIO UGDYMO ORGANIZAVIMAS**

 19. Ikimokyklinio ugdymo grupėse teikiama švietimo pagalba, suteikiama galimybė lankyti papildomo ugdymo veiklas:

 19.1. programą įgyvendina ikimokyklinio ugdymo auklėtojos.

 20. Ugdomoji kalba – lietuvių.

 21. Vaikams, turintiems PPT rekomendacijas, teikiama logopedo pagalba.

 22. Sprendimą dėl psichologinės ar specialiosios pedagoginės pagalbos priima PPT, kuri teikia psichologinę, pedagoginę, specialiąją pagalbą 3-5/6 metų vaikams bei informacinę, konsultacinę, metodinę pagalbą tėvams (globėjams).

 23. Vaikams nuo gimimo iki 3 metų psichologinę bei specialiąją pedagoginę pagalbą teikia vaikų raidos sutrikimų ankstyvosios reabilitacijos tarnyba.

24. Valstybė neapibrėžia ikimokyklinio ugdymo organizavimo modelių, todėl įstaiga turi teisę laisvai jį pasirinkti, nustatydama vaikų amžių grupėje, skirtingą darbo laiko trukmę (darbo valandos, savaitinės grupės ir pan.).

25. Įstaiga savarankiškai parengusi ikimokyklinio ugdymo programą. Taikoma netradicinė programa „Zipio draugai“. Integruojama alergiškų vaikų savisaugos programėlė.

26. Vaiko lankomumas žymimas grupės dienyne bei elektroniniame lankomumo žiniaraštyje www. manodienynas.lt.

 27. Ikimokyklinio ugdymo auklėtojos organizuoja ugdomąją veiklą, atsižvelgdamos į individualius vaikų poreikius. Nepriklausomai nuo grupės modelio (mišri ar to paties amžiaus) ugdymo procesas yra vientisas, neskaidomas į atskiras sritis bei diferencijuojamas pagal vaiko amžių.

 28. Nustatomos ugdomosios veiklos planavimo, pasiekimų vertinimo formos ir jų parengimo terminai:

 28.1. per 4-8 savaites nuo programos įgyvendinimo pradžios atliekamas pirmas vaikų pasiekimų vertinimas (antras vertinimas atliekamas gegužės mėnesį);

 28.2. pagal darželyje nustatytą formą vaiko pasiekimai fiksuojami vaiko pasiekimų įvertinimo lentelėje;

 28.3. vaikas, turintis specialiųjų ugdymo(si) poreikių, vertinamas kartu su švietimo pagalbos specialistu, dirbusiu su vaiku;

28.4. ugdomoji veikla planuojama savaitei;

28.5. parengiami metų veiklos planai (dera su strateginiu, metų veiklos, metų ugdomosios planais).

**IV. BAIGIAMOSIOS NUOSTATOS**

 29. Ikimokyklinis ugdymas finansuojamas iš valstybės biudžeto, vadovaujantis Mokinio krepšelio apskaičiavimo ir paskirstymo metodika.

 30. Pedagogas atlieka visus darbus, nurodytus jo pareigybės apraše, laikosi vidaus tvarkos bei darbo tvarkos taisyklių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_